नयाँ प्लानिङ र प्लटिङमा नयाँ नियम अनि पुरानोमा व्यावहारिक नियम बनाए असल हुन्छ। जग्गाको मात्र होइन, बाटोको चौडाइको अनुपातमा पनि घर कत्रो बनाउने भन्ने मापदण्ड बन्नु र लागू हुनुपर्छ। साँघुरो बाटोतिर सानो घर, फराकिलो बाटोमा ठूलो घर व्यावहारिक र राम्रो पनि हुन्छ। समस्याको वर्गीकरण, प्राथमिकता र समाधानमा विज्ञानसम्मत र प्रजातान्त्रिक तरीका अपनाउनुपर्छ। विकास सभ्य तालले हुनुपर्‍यो, रातारात चमत्कारको जरूरी छैन।
